Þetta hljómar svolítið skemmtilega ekki satt ? Reyndar mun veitingastaðurinn aðeins vera opin um næstu helgi eða frá fimmtudegi til sunnudags því um er að ræða svokallaðan Pop Up veitingastað sem fyrirsætan og dóttir Isabellu Rosselini , Elettra Widerman , kallar GOODNESS . Hugmyndin er fólgin í því að Elettra ‘ tekur yfir ’ veitingastaðinn SATT og fær starfsfólk þar til að töfra fram hollusturétti úr íslensku hráefni en eftir hennar höfði . Boðið verður upp á nýjan matseðil daglega ; fjölda rétta sem allir byggja á hollu , ljúffengu íslensku hráefni . Telja má líklegt að Elettra viti um hvað þetta snýst því stúlkan ætti að vera góðu vön , komin af slíkum konum . Matur fyrir módel … og hina líka GOODNESS „ poppaði fyrst upp “ á tískuviku í New York í september 2011 og varð umsvifalaust uppáhaldsstaður þeirra sem þar voru við sín störf enda ekki alltaf auðvelt að vera á ‘ fleygiferð ’ og ná að nærast vel í leiðinni . Þá gengur þetta út á að grípa það sem hendi er næst en því miður er ‘ það sem hendi er næst ’ ekki alltaf það hollasta . Sjálf segist Elettra þekkja það allt of vel að verða að leita logandi ljósi að einhverju aðeins hollara fæði en samloku í hádeginu . Hún stefnir á að opna GOODNESS staði í hvert sinn sem tískuvika fer fram í New York en ætlar með tímanum að fara einnig til Parísar , London og Milano . Hér segir Elletra betur frá hugmyndinni : Hvað veldur því að svo stórt nafn í tískuheiminum ákveður að koma til litla Íslands með veitingastaðinn sinn eftir að hafa verið á tískuvikum í New York ? Jú , hún er aðdáandi . Hún kom hingað í fyrra og varð algjörlega yfir sig hrifin af orkunni og náttúru landsins . Í viðtali við bandarísku útgáfuna af Vogue í september 2011 lýsti hún þeim endurnærandi áhrifum sem íslensk náttúra hefði haft á hana . „ Ég hef aldrei á ævinni verið eins afslöppuð “ sagði hún og bætti því við að kraftur náttúrunnar okkar hefði gefið henni hvatningu og orku til að hrinda GOODNESS draumnum í framkvæmd . HÉR má svo sjá fréttaviðtal við þessa flottu konu í morgunsjónvarpi FOX stöðvarinnar . Þú getur bókað borð á GOODNESS bæði í hádeginu og á kvöldin dagana 22. - 25. mars frá klukkan 11:30 - 14 og kvöldverðurinn er frá klukkan 18 - 22 . GOODNESS er staðsettur í húsakynnum SATT á Reykjavík Natura og réttast er að bóka borð sem fyrst .